Meeu-en-Son - Resensies
Gemiddelde gradering van 28 resensies
Piet D - Jul 2019
Baie welkom gevoel. Netjies, skoon en pragtige plek.
Ons het saam met ons volwasse kinders 'n toer onderneem langs die Tuinroete. Ons keuse om van Meeu-en-Son gebruik te maak, was die perfekte keuse vir die doel en sal dit weer doen sou die geleentheid hom voordoen. Alles was pragtig, netjies en baie gerieflik. Sentraal vir al die besienswaardighede wat ons wou besoek.
Baie dankie vir jul baie positiewe terugvoering. Ek waardeer dit baie.
Dit was aangenaam om julle hier te ontvang en bly julle het dit geniet.
Kom gerus weer, julle is baie welkom.
Annette J - Jul 2019
Rustig, stil en ekstra die bokkies wat so mak is en verby jou rondloop. Dankie vir Petro se vriendelikheid.
Heerlike restaurante. Heerlike weer. Baie om te doen vir die kinders. Treintrippies baie ontspanne.
Baie dankie vir die positiewe terugvoer. Ek is bly julle het dit so geniet.
Kom kuier gerus weer, julle is baie welkom. Ek mis julle.
Rowharn E - Jun 2019
Goeie geseënde naweek.
Ons was daar om kerkprogramme by te woon by die ATKV oor die langnaweek en was goed verwelkom en dis 'n rustige buurt. Blyplek is pragtig en die eienaar bly wel op die boonste verdieping, maar jy weet nie eens of hul daar is. Sal beslis weer daar gaan bly.
Baie dankie vir jul baie positiewe resensie. Dit was aangenaam om julle te kon huisves.
Julle is baie welkom in die toekoms om weer hier tuis te gaan.
Ian T - May 2019
Lekker gekuier, baie dankie.
Ian, dankie vir jul positiewe terugvoering en dat julle lekker gekuier het. Kom gerus weer, julle is baie welkom.
Marne K - Apr 2019
Sê maar eerder niks nie, maar Meeu-en-Son sien ons nooit weer nie. Die webtuiste se advertensie ons gebluf. Dit was rêrig om 'n paar redes die onaangenaamste verblyf wat ons NOG gehad het.
Marne, ek is werklik jammer dat jy ongelukkig is oor Meeu-en-Son en dat dit nie aan jou verwagtinge voldoen het nie. Wees verseker dat Meeu-en-Son altyd strewe om gaste se verblyf so aangenaam as moontlik te maak.
Merushca L - Apr 2019
Peaceful. Away from noise of the city.
Lovely place to rest. Beautiful neighbourhood. Just need a outdoor space for children to play.
Good day Maruscha, thanks for your positive feed back. It was a pleasure having you here.
Ons het heerlik gekuier, baie dankie!
Baie bekostigbaar, goeie waarde vir geld. Ons het die verblyf by Meeu-en-Son baie geniet!
Ronel, baie dankie vir jul positiewe terugvoering, dit was heerlik om julle te kon huisves. Kom gerus weer.
Edwina M - Jan 2019
Die webtuiste is die beste om verblyf te kry.
Goeiedag Edwina, baie dankie vir jou baie positiewe terugvoering. Dit was baie lekker om julle hier te kon huisves en kom gerus weer.
Lieflike plek, net baie ver van die srand af. Kan doen met beter parkering, voertuie sukkel om in te draai.
Pieter, inligting word gemeld dat Hartenbos Seefront 4 km van die see af is, so jammer dat dit vir jou te ver was. Net so jammer dat die lieflike plek deur onbespreekte gaste so bemors is.
Zaya D - Dec 2018
Meeu-en-Son was regtig 'n baie lekker blyplek gewees. Eienaar is verskriklik vriendelik. Baie dankie.
Goeiedag Zaya, ek is baie bly julle het dit geniet en dit was so lekker om julle hier te kon hè. Kom gerus weer.
Solly P - Oct 2018
Hond was baie welkom. Akkommodasie met hond 'n moet.
Goeiedag Solly, ek is bly julle het dit geniet by Meeu en Son. Jul het so n pragtige en vriendelike hond en dit was n plesier om haar ook te kon akkommodeer.
Daniel M - Sep 2018
Nie vir lang vakansie nie.
Verblyf is okay net vir 'n aand of twee net om jou kop neer te lê en koffie die volgende oggend maar nie vir 'n lang uitspan vakansie.
Dis onregverdig om te oordeel oor n lang verblyf as jy net vir 2 nagte bespreek het.
Bogolo N - Aug 2018
Owner is not friendly, but the place looks lovely. Just needs to be cleaned property.
Stay could have been better.
Ek sou dit waardeer het as julle my dadelik in kennis gestel het van die stort se glasdeur wat in stukkies gebreek is en nie eers laat die volgende dag nie.
'n Kas wat gesluit was vir private doeleindes, is oopgeruk en inhoud wederregtelik deur gaste gebruik. Die artikels is ook nie weer teruggeplaas nie.
Audrey J - May 2018
Baie rustig, sal enige tyd weer daar bly.
Baie dankie vir jul positiewe terugvoering. Dit was aangenaam om julle hier te kon huisves. Kom kuier gerus weer.
Carina O - Apr 2018
Waarde vir geld, netjies en rustig.
Netjies, skoon, veilig en prys billik. Tannie Petro, dankie vir 'n lekker 3 weke lange verblyf, jou gasvryheid en vriedelikheid het dit sommer meer spesiaal gemaak. Ek kan niks negatiefs oor ons verblyf sê nie, want alles het aan ons behoeftes voldoen.
Baie dankie vir jou baie positiewe resensie ek waardeer dit. Ek mis julle!
Dit was baie aangenaam om julle hier te hê.
Stuur ook groete aan jou pa- hulle.
Elsie Z - Mar 2018
Plek nie baie skoon en van die beddens nie op standaard en ongemaklik om op te slaap.
Dis jammer dat die plek nie aan jul standaard voldoen het nie. Ek is veral jammer dat ons nie kon groet nie en dat julle die sleutel en afstandbeheer in die deur moes kry.
Nathaleen P - Jan 2018
Eienaar is vriendelik en behulpsaam, die plek is perfek met alles wat mens nodig het, dis baie veilig. Uit en uit een van die beste wat ons al ervaar het!
Baie dankie vir jul baie positiewe resensie. Dit was baie aangenaam om julle hier te kon huisves en ek sien uit om julle weer te akkommodeer.
Kershia P - Nov 2017
Plek is vir mense wat letterlik net plek soek vir slaap. potte, eetgerei toilet was vuil.
Op oog af lyk plek baie nice maar potte en cutlery en toilet was vuil. Maak die gebruik van als dan bietjie grillerig.
Kershia, ek is jammer dat jy nie dadelik jou ontvredenheid aan my gerapporteer het nie, sodat ek my kon vergewis van jou probleem. Wees verseker dat Meeu en Son te alle tye strewe na uitstekende diens en gaste se belange eerste stel.
Faith F - Oct 2017
Waarde vir geld en baie netjies!
Die een nag verblyf was baie aangenaam. Die beskutte omgewing was gemoedsrus vir die klein kinders wat saam was. Die plek was baie netjies en die prys billik.
Baie dankie vir die positiewe gradering. Ek is bly julle het dit geniet en dat jul verblyf aangenaam was. Kom gerus weer.
Rene L - Aug 2017
Een nag oorgebly op pad na ander bestemming.
Die verblyf is die onderste verdieping van die eienaar se huis. Hulle hou hulself eenkant en mens is nie eens bewus van hulle nie. Dit het alles wat jy kan nodig kry vir 'n gesin met kinders. Neem net handdoeke en kos saam.
Baie dankie Rene vir die positiewe terugvoering. Ek is bly dat julle alles gerieflik gevind het.
Dewald M - Aug 2017
Fantasties en baie aangename gasvrou.
Baie dankie vir die baie positiewe terugvoer. Kom gerus weer.
Kosie G - Jul 2017
Dit was aangenaam net dat daar geen TV ontvangs was nie en geen DStv nie. Het gevra of daar was tydens bespreking en was meegedeel dat daar is. Baie goed geleë. Waarde vir geld.
Goeiedag Mnr Griessel,
Dankie vir u terugvoering. Daar is wel TV en DStv ontvangs as u u eie dekodeerder en slimkaart gebruik. Dit word ook so in Lekkeslaap se advertensie gemeld..
Meagan M - Jul 2017
Baie netjies, stil en veilig. Ons was baie goed ontvang. Petro, in die gevolg dalk net meer messe het vir kos as jy eet. Dankie vir alles.
Goeie dag Meagan,
Baie dankie vir jou vriendelike en positiewe terugvoering.
Wat die messe betref, daar is 6 van elke eetgerei aangesien die woonstel slegs 6 persone bedien. Maar ek sal aandag gee daaraan, baie dankie.
Warm, vriendelike gasvrou en ontvangs.
Baie vriendelike ontvangs deur Petro en deurentyd hulp aangebied.
Goeie dag Jacqui,
Baie dankir vir jou vriendelike en positiewe terugvoering. Ek waardeer en kom gerus weer.
Anneline C - Jun 2017
Die verblyf by Meeu-en-Son was baie rustig. Ons het vir Petro gesê sy moet vir die toekoms 'n strykplank en strykyster kry. Die sink is bietjie klein en daar is nie veel kragproppe nie. Dit pas seker in by die gasverbruik, maar andersins was dit baie rustig en veilig. Baie dankie.
Dankie vir jou terugvoering. Ek is jammer dat die 2 kragproppe in elke kamer, asook 2 in sitkamer en 2 in kombuisie, vir jou onvoldoende was. Wat die wasbak betref hou ons maar by die munisipale reëls.
Rose B - Jun 2017
Baie professioneel, en tog met warm omgee-diens.
Was mal oor die plek. Gashere baie warm en vriendelik. Ek het reeds vir haar gesê ek sal haar plekkie onder my familie en vriende bemark.
Very professional, yet warm and caring services.
We loved the place. The hosts are very warm and friendly. I told her I would definitely market her place amongst my family and friends.
Goeie naand Rose,
Baie dankie vir jou vriendelike en aangename terugvoering in verband met Meeu en Son. Ek is bly julle het die tydjie geniet en kom gerus weer. Ek waardeer.
Ausha S - May 2017
Baie veilige area en Petro was ten alle tye beskikbaar op Whatsapp.
Ons het onmiddellik tuis gevoel en Petro was baie vriendelik. Het bietjie moeilikheid gehad met die stort, maar dit was gou opgelos. Enigste probleem regtig was die feit dat die een klein hondjie heeltyd geblaf het toe Petro die aand uit was, maar het opgehou toe sy terugkom.
Baie dankie vir die positiewe opmerkings. Ek is bly dat jul, jul verblyf geniet het en ek is jammer dat die klein hondjie geblaf het toe ek uit was. Ek sal sorg dit gebeur nie weer nie
Rika D - Apr 2017
Baie netjies foto van balkon bedrieglik, geen uitsig nie, jy kyk in die muur vas omdat die woonstel onder die huis geleë is, verder was als perfek.
Ek is werklik jammer oor die muur, maar dit word drasties verlaag binne volgende 2 weke. Foto van die balkon is verkeerdelik geplaas en is reggestel. Baie dankie vir die positiewe opmerkings, ek waardeer.